Diari Oficial de la Generalitat Valenciana


Sumari del DOGV 4179, del 30-01-2002 (2002/431)

RESOLUCIÓ de 22 de novembre de 2001, de la Direcció General d'Indústria i Energia, per la qual s'autoritza administrativament a Hidrocantábrico Distribución Eléctrica, SA la construcció de la línia de distribució elèctrica subterrània de quatre circuits a 20 kV, des de la subestació corresponent a l'expedient en tràmit ATASCT/2000/240 a Quart de Poblet (València) i el centre de repartiment Setrece situat al polígon industrial Sector 13 de Riba-roja de Túria (València), i s'aprova el projecte d'execució corresponent a l'expedient amb referència ATLINE/2000/950 del Servei Territorial d'Indústria i Energia de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4179

Data del DOGV
:   30-01-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/431


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 22 de novembre de 2001, de la Direcció General d'Indústria i Energia, per la qual s'autoritza administrativament a Hidrocantábrico Distribución Eléctrica, SA la construcció de la línia de distribució elèctrica subterrània de quatre circuits a 20 kV, des de la subestació corresponent a l'expedient en tràmit ATASCT/2000/240 a Quart de Poblet (València) i el centre de repartiment Setrece situat al polígon industrial Sector 13 de Riba-roja de Túria (València), i s'aprova el projecte d'execució corresponent a l'expedient amb referència ATLINE/2000/950 del Servei Territorial d'Indústria i Energia de València. [2002/M431]
  
Vist l'expedient incoat pel Servei Territorial d'Indústria i Energia de València a instància d'Hidrocantábrico Distribución Eléctrica, SA relatiu a les línies de distribució elèctrica subterrània de quatre circuits a 20 kV, des de la subestació corresponent a l'expedient en tràmit ATASCT/2000/240 a Quart de Poblet (València) i el centre de repartiment Setrece situat al polígon industrial Sector 13 de Riba-roja de Túria (València).
  
Vist que en el període d'informació pública establit per l'article 9 del Decret 2.617/1966, de 20 d'octubre, sobre autorització d'instal·lacions elèctriques, Iberdrola Distribución Eléctrica, SA ha presentat al·legacions on manifesta, en síntesi, que:
  
- L'alimentació de la línia per a la qual se sol·licita autorització administrativa no està resolta.
  
- L'autorització comportaria crear instal·lacions mancades de connectivitat amb la resta d'instal·lacions de distribució de la zona i vulneraria la seguretat del sistema elèctric en el seu conjunt.
  
- Iberdrola Distribución Eléctrica, SA és el distribuïdor de la zona i l'autorització comportaria la duplicitat d'instal·lacions i una innecessària complexitat en l'operació de la xarxa.
  
- Iberdrola Distribución Eléctrica, SA amb data 21 de juliol de 1997 va subscriure amb l'Ajuntament de Riba-roja de Túria un conveni d'electrificació que inclou la zona en la qual el sol·licitant de l'autorització administrativa pretén construir les seues instal·lacions.
  
i sol·licita que no siga concedida l'autorització administrativa per a la construcció de les instal·lacions de distribució esmentades a Hidrocantábrico Distribución Eléctrica, SA. Aquestes al·legacions han sigut contestades pel peticionari d'acord amb l'article 10.1 del Decret 2.617/1966, de 20 d'octubre.
  
Vist que, d'acord amb l'article 13.3 del Decret 2.617/1966, Hidrocantábrico Distribución Eléctrica, SA ha manifestat la seua conformitat amb la condició emesa per l'Ajuntament de Riba-roja de Túria.
  
Vist que Hidrocantábrico Distribución Eléctrica, SA ha presentat al Servei Territorial d'Indústria i Energia de València, per a la seua autorització administrativa, l'avantprojecte d'una subestació transformadora 220/20 kV (exp. ATASCT/2000/240) i de la línia de 220 kV (exp. ATLINE/2000/695) de connexió d'aquesta amb la xarxa de transport, cosa que permetrà l'alimentació de les instal·lacions de distribució sol·licitades.
  
Vist que el peticionari ha acreditat el compliment dels requisits assenyalats en l'article 40.1 de la Llei 54/1997, de 27 novembre, del Sector Elèctric.
  
Vist que amb data 23 d'agost de 2001 l'òrgan instructor de l'expedient ha emés informe favorable de la sol·licitud d'autorització administrativa i aprovació de projecte.
  
Vist que la sol·licitud d'autorització i aprovació de projecte indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques, i en la Llei 54/1997, de 27 de novembre, del Sector Elèctric.
  
Atés que la Llei 54/1997 reconeix la lliure iniciativa empresarial per a l'exercici de les activitats destinades al subministrament d'energia elèctrica sota els principis d'objectivitat, transparència i lliure competència.
  
Atés que l'article 40.2 de la Llei 54/1997 estableix que les autoritzacions administratives en cap cas s'entendran concedides en règim de monopoli ni atorgaran drets exclusius.
  
Atés que la disposició transitòria onzena del Reial Decret 1.955/2000, d'1 de desembre, disposa que els expedients sobre les matèries que hi regula i iniciats amb anterioritat a l'entrada en vigor d'aquest, es tramitaran fins a la seua resolució, de conformitat amb la normativa anterior.
  
Atés que d'acord amb els articles 10.2 i 14 del Decret 2.617/1966, la competència per a resoldre correspon a la Direcció General d'Indústria i Energia.
  
Aquesta Direcció General d'Indústria i Energia resol:
  
Primer
  
Autoritzar administrativament a Hidrocantábrico Distribución Eléctrica, SA la construcció de la línia de distribució elèctrica subterrània les característiques principals de la qual són les següents:
  
- Situació: termes municipals de Quart de Poblet i Riba-roja de Túria, polígons industrials Sector 13 i l'Oliveral, de València.
  
- Origen i final: des de la subestació corresponent a l'expedient en tràmit ATASCT/2000/240 a Quart de Poblet (València) i el centre de repartiment Setrece situat al polígon industrial Sector 13 de Riba-roja de Túria (València).
  
- Tensió nominal: 20 kV.
  
- Nombre de circuits: 4.
  
- Nombre de conductors: 12, tres per cada circuit.
  
- Potència que es transportarà: 11.085 kW per cada circuit, amb un total de 44.340 kW.
  
- Longitud: 3.398 metres per circuit, amb un total de 13.592 m.
  
- Conductors: tres unipolars per circuit, total de 12 conductors, d'alumini, de 240 mm2 de secció, aïllament en sec extrudit tipus EPR, 12/20 kV i coberta exterior de PVC.
  
- Pressupost: 68.851.358 pessetes (353.047,38 euros).
  
De conformitat amb l'article 40.3 de la Llei 54/1997, de 27 de novembre, aquesta autorització s'atorga sense perjudici de les concessions i autoritzacions que siguen necessàries d'acord amb altres disposicions que resulten aplicables i en especial les relatives a l'ordenació del territori i al medi ambient.
  
Segon
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució. Amb anterioritat a l'acabament del dit termini, Hidrocantábrico Distribución Elèctrica, SA podrà demanar-ne l'ampliació mitjançant sol·licitud motivada davant aquesta Direcció General d'Indústria i Energia.
  
3. El titular donarà compte de l'acabament de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. Hidrocantábrico Distribución Eléctrica, SA haurà d'ajustar les seues instal·lacions als preceptes establits en el Reial Decret 2.018/1997, de 26 desembre, pel qual s'aprova el Reglament de Punts de Mesura dels Consums i Trànsits d'Energia Elèctrica, i en l'Ordre de 12 d'abril de 1999, per la qual es dicten les instruccions tècniques complementàries a aquest reglament. Així mateix, haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
  
5. L'administració deixarà sense efecte la present resolució en qualsevol moment en què observe l'incompliment de les condicions imposades en ella.
  
La present resolució no és definitiva en via administrativa i contra ella podrà interposar-se recurs d'alçada davant el conseller d'Innovació i Competitivitat en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 de novembre de 2001.- El director general d'Indústria i Energia: José Monzonís Salvia.